
KRETINGOS RAJONO SAVIVALDYBĖS TARYBA

ETIKOS KOMISIJOS POSĖDŽIO PROTOKOLAS

2026 m. rugpjūčio 31 d. Nr. T11-3
Kretinga

Posėdis įvyko 2026-08-27   13.30–13.40 val.
Posėdžio pirmininkė – Jolanta Gedvilaitė.
Posėdžio sekretorė – Kretingos rajono savivaldybės (toliau – savivaldybė) Bendrojo skyriaus vyr. specialistė Reda Pilelienė.
Dalyvauja Etikos komisijos nariai: Dalia Bieliauskienė, Simas Končius, Saulius Šopaga, Vitalija Valančiutė, Gediminas Venckus, Rokas Venckus.
DARBOTVARKĖ:
Dėl gauto rašto svarstymo.
 
Etikos komisijos (toliau – Komisija) pirmininkė Jolanta Gedvilaitė paskelbė posėdžio pradžią, įvardijo darbotvarkės klausimą, pristatė Komisijos narius ir paklausė, ar bus pasiūlymų dėl darbotvarkės. Pasiūlymų dėl darbotvarkės nepateikta.
NUTARTA. Vienbalsiai posėdžio darbotvarkei pritarta.
1. SVARSTYTA. Dėl gauto rašto svarstymo.
Komisijos pirmininkė Jolanta Gedvilaitė klausė ar bus nusišalinimų nuo svarstomo klausimo.
Nusišalinimų nepateikta.
Komisijos pirmininkė Jolanta Gedvilaitė informavo komisijos narius, kad 2026 m. rugpjūčio 18 d. gautas Regionų administracinio teismo Vilniaus rūmų raštas dėl atsiliepimo pateikimo, kuriuo informuojama, kad teismas priėmė pareiškėjos Valstybės ir savivaldybių vidaus auditorių asociacijos patikslintą skundą atsakovei – Kretingos rajono savivaldybės tarybos etikos komisijai – dėl sprendimo panaikinimo. Teismas įpareigojo Komisiją per 14 dienų nuo pranešimo įteikimo dienos pateikti atsiliepimą į patikslintą skundą.
Komisijos pirmininkė Jolanta Gedvilaitė pasiūlė posėdyje apsvarstyti procedūrinius klausimus, susijusius su atsiliepimo pateikimo terminu ir teisinės pagalbos užtikrinimu. Ji pažymėjo, kad nustatytas 14 kalendorinių dienų terminas yra trumpas, o tinkamam atsiliepimui parengti reikalingos teisinės žinios ir praktinė patirtis administracinių bylų nagrinėjimo srityje. Atsižvelgiant į tai, kad šiuo laikotarpiu vyko komitetų ir Savivaldybės tarybos posėdžiai, taip pat į bylos sudėtingumą, pasiūlyta kreiptis į teismą su prašymu pratęsti atsiliepimo pateikimo terminą iki 2026 m. spalio 1 d.
Komisijos pirmininkė Jolanta Gedvilaitė taip pat pasiūlė kreiptis į Kretingos rajono savivaldybės administraciją dėl teisinės pagalbos suteikimo ir teisininko paskyrimo šioje administracinėje byloje, kad Komisija galėtų tinkamai įgyvendinti savo procesines teises ir pareigas bei parengti kvalifikuotą atsiliepimą į patikslintą skundą.
Komisijos narė Dalia Bieliauskienė pritarė siūlymui dėl termino pratęsimo ir pažymėjo, kad Komisijai, vykdant ji pavestas funkcijas, reikalinga teisinė pagalba rengiant procesinius dokumentus ir atstovaujant Komisijos interesams teisme. Taip pat pritarta kreipimuisi į Savivaldybės administraciją dėl teisinės pagalbos Komisijai užtikrinimo.
Atsižvelgiant į tai, kad šiuo metu dar nėra gautas savivaldybės administracijos atsakymas į pateiktą prašymą dėl teisinės pagalbos užtikrinimo, taip pat į tai, kad nėra aišku, koks sprendimas bus priimtas, ir esant poreikiui, dėl teisinės pagalbos gali tekti kreiptis į Savivaldybės tarybą, kurios posėdis galimai bus rugsėjo 24 d., siūloma kreipiantis į teismą prašyti pratęsti terminą atsiliepimui pateikti iki spalio 1 d.
Komisijos pirmininkė Jolanta Gedvilaitė pakvietė Komisijos narius balsuoti dėl pasiūlymo pratęsti atsiliepimo pateikimo terminą iki 2026 m. spalio 1 d. ir dėl teisinės pagalbos suteikimo Komisijai.
NUTARTA: Vienbalsiai pritarta kreiptis į Regionų administracinio teismo Vilniaus rūmus su prašymu pratęsti atsiliepimo į Valstybės ir savivaldybių vidaus auditorių asociacijos patikslintą skundą pateikimo terminą iki 2026 m. spalio 1 d.
NUTARTA: Vienbalsiai pritarta kreiptis į Kretingos rajono savivaldybės administraciją dėl teisinės pagalbos suteikimo ir teisininko paskyrimo.
Komisijos pirmininkė informavo, kad tolesnis Komisijos posėdis, susijęs su šios bylos nagrinėjimu, būtų organizuojamas gavus teismo ir Savivaldybės administracijos atsakymus bei atsižvelgiant į tolesnę bylos eigą.
Daugiau klausimų nepateikta, pasisakymų nebuvo.
Komisijos pirmininkė Jolanta Gedvilaitė padėkojo visiems už bendrą darbą ir paskelbė posėdžio pabaigą.
Posėdis baigtas 13.40 val.

